બીજો એક ચોંકાવનારો ધડાકો એ થયો છે કે ઇન્દ્રાણીના પ્રથમ પતિ મનાતા સિદ્ધાર્થે ઘટસ્ફોટ કર્યો છે કે શીના તેમની જ પુત્રી છે. પોલીસ ઈચ્છે તો હું ડીએનએ ટેસ્ટ આપવા પણ તૈયાર છું. સિદ્ધાર્થે બીજો ધડાકો એ કર્યો છે કે ઈન્દ્રાણી સાથે તેનાં લગ્ન થયાં નથી, પરંતુ અમે સાથે રહેતાં હતાં. શક્ય છે કે તે અમારા સ્ટેટસથી ખુશ નહીં હોય. આ અગાઉ આ ટીવી ન્યૂઝ ચેનલે આસામમાં સિદ્ધાર્થના પરિવારનો પણ સંપર્ક કર્યો હતો. સિદ્ધાર્થના ભાઈ શાંતનુ દાસે જણાવ્યું હતું કે સિદ્ધાર્થ છેલ્લાં ૧૦ વર્ષથી પરિવારના સંપર્કમાં નથી. જોકે તેમણે એ વાતને સમર્થન આપ્યું હતું કે શીના સિદ્ધાર્થની પુત્રી છે.